CCR stabilește că alocațiile trebuie dublate, nu crescute etapizat.
Guvernul va fi obligat să dubleze alocațiile. Alocaţiile ar putea fi dublate de la 150 de lei la 300 de lei, respectiv de la 300 la 600 de lei pentru copiii cu dizabilităţi. Decizia finală aparține președintelui Klaus Iohannis.
Judecătorii constituționali au decis, azi, că alocațiile elevilor trebuie să fie dublate, nu crescute etapizat, așa cum a propus Guvernul, au spus, pentru Aleph News, surse din cadrul CCR.Curtea Constituțională a dezbătut azi sesizarea Guvernului privind legea care respinge Ordonanţa de urgenţă care prevede creşterea etapizată a alocaţiilor copiilor, respectiv prima majorare de 20% din septembrie.Ordonanţa de urgenţă adoptată de Guvern prevedea o creştere de 20% de la 1 septembrie, iar următoarele creşteri să fie făcute de două ori pe an, după cum urmează: creşteri de 20% pe 1 ianuarie şi 1 iulie, până în 2022.Legea prin care urmau să fie mărite alocaţiile a fost promulgată pe 14 ianuarie de preşedintele Klaus Iohannis. Alocaţiile trebuiau să fie dublate de la 150 de lei la 300 de lei, respectiv de la 300 la 600 de lei pentru copiii cu dizabilităţi începând cu 1 martie, dar Guvernul Orban a emis o OUG pentru a amâna termenul, din cauza lipsei de bani.